b'\n_START_ARTICLE_\nEdith\n_START_PARAGRAPH_\nEdith (Edith \xe2\x80\x93 suomalaisen kirjallisuuden kriittiset editiot) on Suomalaisen kirjallisuuden seuran julkaisuyksikk\xc3\xb6, jossa toimitetaan kriittisi\xc3\xa4 editioita kotimaisesta kirjallisuudesta._NEWLINE_Hanke k\xc3\xa4ynnistettiin 2006. Hankkeen ensimm\xc3\xa4inen julkaisu on Aleksis Kiven Nummisuutarit, joka ilmestyi lokakuussa 2010 painettuna kirjana ja lokakuussa 2011 digitaalisena verkkojulkaisuna. Sen toimituskuntaan ovat kuuluneet professori Jyrki Nummi, erikoistutkija Petri Lauerma sek\xc3\xa4 Edithin toimitusp\xc3\xa4\xc3\xa4llikk\xc3\xb6 Sakari Katajam\xc3\xa4ki ja tutkija Ossi Kokko.Teokset julkaistaan sek\xc3\xa4 painotuotteina ett\xc3\xa4 verkkojulkaisuina._NEWLINE_Edith-yksik\xc3\xb6ss\xc3\xa4 toimitettavien kriittisten laitosten aineistojen koodauksessa noudatetaan kansainv\xc3\xa4list\xc3\xa4 XML-standardia Text Encoding Initiative (TEI P5)._NEWLINE_Hanketta rahoittavat Opetusministeri\xc3\xb6 sek\xc3\xa4 Alfred Kordelinin yleinen edistys- ja sivistysrahasto, Jenny ja Antti Wihurin rahasto, Suomalais-Norjalainen kulttuurirahasto, Suomen Kulttuurirahasto ja WSOY:n Kirjallisuuss\xc3\xa4\xc3\xa4ti\xc3\xb6.\n_START_SECTION_\nTekeill\xc3\xa4 olevat julkaisut\n_START_PARAGRAPH_\nTekeill\xc3\xa4 on uusia julkaisuja Aleksis Kiven tuotannosta: n\xc3\xa4ytelm\xc3\xa4t Kullervo (2010\xe2\x80\x932012), Olviretki Schleusingenissa (2011\xe2\x80\x93), lyhyet komediat Kihlaus, Leo ja Liina ja Selman juonet (2012\xe2\x80\x932014) sek\xc3\xa4 Karkurit (2013\xe2\x80\x932015).'